કટક, 8 મેઃ કિંગ્સ ઇલેવન પંજાબ ટીમે બુધવારે બારાબાતી સ્ટેડિયમમાં રમાયેલી આઇપીએલ 7ની 29મી અને પોતાની 7મી મેચમાં ચેન્નાઇ સુપર કિંગ્સને 44 રનના અંતરથી હરાવી દીધું છે. આ જીત સાથે કિંગ્સ ઇલેવન ટીમ ફરીથી આઠ ટીમોના પોઇન્ટ ટેબલમાં ટોચ પર પહોંચી ગઇ છે. પંજાબે ચેન્નાઇ સામે 232 રનનો લક્ષ્યાંક મુક્યો હતો. જેના જવાબમાં ચેન્નાઇની ટીમ નિર્ધારિત 20 ઓવરમાં છ વિકેટ ગુમાવીને 186 રન જ બનાવી શકી. મેક્સવેલને તેના શાનદાર પ્રદર્શન બદલ મેન ઓફ ધ મેચ જાહેર કરવામાં આવ્યો હતો.